cyanic-selkie/wikianc huggingface dataset:
Ծառայությունների ոլորտ
Պատմություն
Մարդկային հասարակության զարգացմամբ, գիտատեխնիկական զարգացմամբ, ֆիզիկական աշխատանքի մեխանիզացմամբ և ավտոմատացմամբ՝ ծառայությունների մատուցման ոլորտը հավաքում է աճի տեմպեր և դառնում է տնտեսության նոր ոլորտի բանալի։ Հետինդուստրյալ տնտեսությունում չպարզաբանված խնդիրները հիմնականում գտնվում են հենց տեխնիկայի, կազմակերպությունների, պատրաստի արտադրանքի բաշխման կառավարման ոլորտներում։
XXI դարում հիմնական զարգացումը և արժեքը ներկայացնում է մարդկային ինտելեկտուալ աշխատանքը։ Ինտելեկտուալ աշխատանքի տարբերակումը ստեղծում է մեծ թվով մասնագիտություններ և մասնագիտացումներ, որոնք պահանջում են բարձր գիտական պատրաստվածություն, մեծ թվով աշխատատեղեր, մարդկային համատեղ ջանքերի ինտեգրման բարձր աստիճան, ընդհանուր բարեկեցության աճ։
Այս միտումները անմիջականորեն առնչվում են ծառայությունների և կառավարման ոլոտներին, որը պայմանավորում է նրա արագ աճը՝ կապված մարդկային գործունեության առավել հին ոլորտների հետ։ Ծառայությունների ոլորտին բնութագրական է առավել բարձր եկամուտ, քան արդյունաբերական, առավել ևս գյուղատնտեսական ոլորտներին։ Ծառայությունները ընդլայնվում են և գնալով ավելի շատ տեղ են զբաղեցնում պետությունների ՀԱԱ-ի մեջ։
Ծառայությունների մակարդակ
Կապված մատուցվող ծառայությունների մակարդակից (սովորաբար ներառվում են ծառայությունների փաթեթում)՝ նրանք տարանջատվում են այս կամ այն կարգի (սպասարկման կարգ), որը կարող է լինել երրորդ, երկրորդ, առաջին, էկոնոմ և բիզնես կարգեր, բարձր և պրեմիում (լյուքս)։ Հյուրանոցներում գործում են աստղերի (եվրոպական գնահատում) և ադամանդների (ամերիկյան գնահատում) համակարգը։
Տես նաև
Կատեգորիա:Տնտեսություն Կատեգորիա:Ծառայությունների ոլորտ
Նիկոս Գատսոս
Նիկոս Գատսոս (Νίκος Γκάτσος, ), հույն բանաստեղծ, թարգմանիչ և երգերի հեղինակ։
Կենսագրություն
Նիկոս Գատսոսը ծնվել է 1911 թվականին Հունաստանի Արկադիա տարածաշրջանում։ Այնտեղ Նիկոսը ավարտել է տեղի տարրական դպրոցը։
Ուսումը ավարտելուց հետո Նիկոս Գատսոսը տեղափոխվել է Տրիպոլի, որտեղ ավագ դպրոցում նա սովորել գրականություն և մի շարք օտար լեզուներ։
1935 թվականին նա տեղափոխվել է Ֆրանսիա։ Մի ժամանակահատված նա ապրել է Ֆրանսիայի մայրաքաղաք Փարիզում։ 1936 թվականին ծանոթացել է հույն բանաստեղծ և Նոբելյան մրցանակի դափնեկիր Օդիսեաս Էլիտիսի հետ։
Երկրորդ համաշխարհային պատերազմից հետո աշխատել է որպես անգլերենի թարգմանիչ։ Հրապարակել է բազմաթիվ աշխատություններ։
Մահացել է 1992 թվականի մայիսի 12-ին Աթենքում ։
Ծանոթագրություններ
Կատեգորիա:20-րդ դարի թարգմանիչներ Կատեգորիա:Հույն թարգմանիչներ Կատեգորիա:Աթենքի համալսարանի շրջանավարտներ Կատեգորիա:Հույն բանաստեղծներ Կատեգորիա:Հույն կոմպոզիտորներ Կատեգորիա:Հույն գրողներ Կատեգորիա:Լեզվաբաններ
Վիեննայի համալսարանի բուսաբանական այգի
Վիեննայի համալսարանի բուսաբանական այգի (Botanischer Garten der Universität Wien), բուսաբանական այգի Ավստրիայի մայրաքաղաք Վիեննայում։ Վիեննայի համալսարանի բուսաբանական այգին է, որը գտնվում է Վիեննայի 3-րդ շրջանում` Բելվեդեր պալատական համալիրի հարևանությամբ։ Ութ հեկտար մակերեսով այգու տարածքում աճում է 11.5 հազար տեսակի բույս` աշխարհի տարբեր մասերից։
Պատմություն
Կայսրուհի Մարիա Թերեզան իր անձնական բժշկի խորհրդով 1754 թվականին գնել է 2 հեկտար հող դեղաբույսեր աճեցնելու համար` դրանով էլ ապագա այգու հիմքը դնելով։ Տարբեր տարիների այգին ղեկավարել են ավստրիացի նշանավոր բուսաբաններ ու կենսաբաններ Նիկոլակ Յոզեֆ ֆոն Ժակենը, Էդուարդ Ֆենցլը, Անտոն Կերները, Ռիխարդ Վեգտշտեյնը, Կարլ ֆոն Ֆրիշը։
1890-1893 թվականներին Անտոն Կերների ղեկավարությամբ ստեղծվել է ջերմոցային համալիրը, իսկ 1904-1905 թվականներին՝ բուսաբանության ինստիտուտը։ 1930 թվականին բուսաբանական այգուն է միացվում Հաբսբուրգների սեփական այգին, որի արդյունքում այգու տարածքը հասնում է ութ հեկտարի։
Իր գոյության 2.5 հարյուրամյակների ընթացքում բուսաբանական այգին մի քանի անգամ վերակառուցվել է, փոխվել են այգու զարգացման ծրագրերը։ Ներկայումս այն լանդշաֆտային այգի է, որ համակարգված է բույսերի աշխարհագրական դիրքով։ Այգու ավելի փոքր տարածքներ ձևավորված են կոնկրետ թեմաներով՝ օգտակար բույսեր, սուկուլենտներ, ալպյան բուսականություն, Ավստրիայի բուսականություն, բույսերի գենետիկա և էվոլյուցիա։
Սո Սուջին
Սո Սու Ջին (Seo Soo Jin, 서수진, ), հարավկորեացի երգչուհի։ (G)I-DLE գըրլ բենդի նախկին անդամ, որտեղ զբաղեցնում էր գլխավոր պարուհու, ուղեկցող ռեփերի և վոկալիստի դիրքերը։
Կենսագրություն
Ծնվել է 1998 թվականի մարտի 9-ին Հարավային Կորեայում։ Կրթություն է ստացել Արվեստի կորեական միջնակարգ դպրոցում։ Մոր նախաձեռնությամբ ջազային պարեր է սովորել։ Զբաղվել է թեկվոնդոյով ։ Սկզբում երգչուհու հայրը դեմ էր նրա ընտրած կարիերայով, սակայն հետագայում թույլ է տվել աղջկան իր երազանքին հետևել ։
Կարիերա
2018 թվականի մարտի 22-ին Cube Entertainment-ը հայտարարել է կանանց նոր խմբի մասին։ 2018 թվականի ապրիլի 10-ին Սուջինը ներկայացվել է որպես (G)I-DLE խմբի պաշտոնական անդամ ։
(G)I-DLE խումբը պաշտոնապես դեբյուտ է կատարել մայիսի 2-ին «I Am» մինի ալբոմով և «Latata» սինգլով։ Դեբյուտային շոուքեյսը տեղի է ունեցել նույն օրը Blue Square iMarket Hall-ում։ Հաջորդ օրը խումբը առաջին անգամ ելույթ է ունեցել M!Countdown հեռուստատեսային ծրագրում։
Անձնական կյանք
2018 թվականի օգոստոսին շշուկներ էին պտտվում Սուջինի և PENTAGON խմբի անդամ Հուի միջև սիրավեպի մասին, որից հետո՝ օգոստոսի 3-ին, Cube Entertainment-ը պատասխանել է տարբեր ԶԼՄ-ների հարցերին։ Ներկայացուցիչը հայտարարել է. «Այն բանից հետո, երբ մենք ստուգեցինք այս երկու հարցերը, մեզ հայտնեցին, որ զույգը արդեն բաժանվել է» ։
Մեզոն դե Տետ
Մեզոն դե Տետ (Maison des Têtes), բառացիորեն` Գլուխների տուն։ Հայտնի տեսարժան վայր է, 1609 թվականին կառուցված ամենահետաքրքիր տներից մեկը՝ ֆրանսիական Կոլմար քաղաքի տարածքում։
Պատմություն
Մեզոն-դե-Տետ-ը կառուցվել է 1609 թվականին Կոլմար քաղաքում ՝ խանութպան Անտոն Բուրգերի համար։ Ճարտարապետը համարվել է Ալբերտ Շմիդտը ։
Այս տունը նույնպես կոչվում է Գլուխների տուն և գտնվում է Գլուխների (Rue des Tetes) փողոցում։ Տունը իր անվանումը ստացել է ճակատի անսովոր ձևավորումից, որը զարդարվել է քարե քանդակներով։ Նրանք այն պատկերել են մարդկանց դեմքերով և կենդանիների գլուխներով իրենց զգացմունքներով՝ տխրությամբ, ուրախությամբ ու բարկությամբ։ Գլուխները տեղավորված են պատշգամբների, պատուհանների և մուտքի վերևում։ Շենքի ճակատը զարդարված է գալարներով և արձանիկներով, որը ստեղծվել է 1902 թվականին Օգյուստ Բարտոլդիի կողմից ։
Տան ճակատին կա ընդհանուր 106 քանդակ։
Այժմ այդ տանը տեղակայված է ռեստորան։
Տունը կառուցվել է հռենոսյան վերածնունդի ոճով։
Գլուխների տունը վերականգնվել է 2012 թվականին ։
Տան հասցե. Կոլմար, Գլուխների փողոց 19 ։
Գրականություն
Կատեգորիա:Ֆրանսիայի տեսարժան վայրեր Կատեգորիա:Տեսարժան վայրեր
Էդուարդ Սեյմուր Հարթֆորդի 1-ին կոմս
Էդուարդ Սեյմուր Հարդֆորդի 1-ին կոմս (Edward Seymour, 1st Earl of Hertford), ), անգլիացի ազնվական։
Սոմերսեթի 1-ին դուքս Էդուարդ Սեյմուրի որդին, տիկին Էնն Ստանհոպի հետ երկրորդ ամուսնությունից։
Կենսագրություն
Սեյմուրը մեծացել է արքայազն Էդուարդի հետ, որի խորթ զարմիկն էր. Սեյմուրի հայրը, Սոմերսեթի դուքսը և Էդուարդի մայրը ՝ թագուհի Ջեյն Սեյմուրը, հարազատ քույր եղբայր էին։ 1547 թվականին, Էդուարդի թագադրության ժամանակ, ասպետական արժանապատվություն է ցուցաբերել և արժանացել Հարթֆորդի կոմսի տիտղոսին։
1551 թվականի դեկտեմբերին նրա հայրը զրկվել էր բոլոր կոչումներից և տիտղոսներից՝ պետական դավաճանության մեջ մեղադրվելու պատճառով և կնոջ հետ միասին բանտարկվել էր Թաուերում։ 1552 թվականին Սոմերսեթի մահապատժից հետո նրա ունեցվածքը բռնագրավվել և վերադարձվել է թագի սեփականությանը։ Երիտասարդ Էդուարդը կորցրել է Հարթֆորդի կոմսի տիտղոսը և հանձնվել դուքս Նորտումբերլենդի որդու` Ուորիկի կոմս Ջոնի խնամակալությանը։ Եղիսաբեթ 1-ին Թյուդոր թագուհու գահին բարձրանալուց հետո Էդուարդին 1559 թվականի հունվարին վերադարձվել է Հարտֆորդի կոմսի տիտղոսը։
Գործը քննելուց հետո Մեթյու Պարկերը, Քենթերբերիի արքեպիսկոպոսը, Սեյմուրի և Գրեյի ամուսնությունը հայտարարել է անվավեր այն հիմքով, որ այն կատարվել է առանց թագավորական թույլտվության, և բացի այդ, ոչ ամուսինները, ոչ նրանց ծառաները և մերձավորները չեն կարողացել նշել հարսանիքի ճշգրիտ ամսաթիվը և համոզիչ ապացույցներ ներկայացնել, որ հարսանիքը իսկապես տեղի է ունեցել։ Քահանան, ով պսակեց նրանց, նույնպես չի հայտնաբերվել։ Սեյմուրը Աստղային պալատի կողմից տուգանվել է 15 հազար ֆունտով, իսկ Թաուերում շնված նրանց որդին` Էդուարդ Սեյմուրը Բոշանի վիկոնտը հայտարարվել է ապևրինածին։
Չնայած արգելքին, Սեյմուրը և Կատերինան շարունակել են համատեղ մնալ որպես ամուսիններ, և իրենց երկրորդ որդու ՝ Թոմասի ծնվելուց հետո, 1563 թվականին, Սեյմուրը թագուհու հրամանով, իր ավագ որդու հետ ուղարկվել է Հանվորթ, իսկ Կատերինան կրտսերի հետ` Էսեքս։
1568 թվականին Կատերինայի մահից հետո Սեյմուրին թույլատրվել է վերադառնալ պալատ, բայց նրա որդիները նախկինի պես մնացել են ապօրինի ծնվածների կարգավիճակում։ 1582 թվականին նա ամուսնացել է Էֆինգհեմի լորդ Ուիլյամ Հովարդի դստեր` Ֆրանսիս Հովարդի հետ։ Այս ամուսնությունը անզավակ էր, իսկ 1598 թվականին Սեյմուրը այրիացել է։
1595 թվականին նա կրկին իր վրա է սևեռել Եղիսաբեթի ցասումը, հանրագիր ներկայացնելով Լեդի Գրեյի հետ ամուսնության օրինականությունը ճանաչելու և նրա որդիներին գահաժառանգների իրավունքով վերականգնելու համար, ինչի համար ուղարկվել է Թաուեր։ Թագուհին, մինչև վերջին պահը, անտեսել է Սեյմուրի երեխաներին որպես հավանական ժառանգներ, և մահից կարճ ժամանակ առաջ իրավահաջորդ է նշանակել Շոտլանդիայի թագավոր Յակոբ 6-րդ Սթյուարթին։ Միայն 1606 թվականին Սեյմուրը դատարանի միջոցով հասավ Կատրինա Գրեյի հետ ամուսնության օրինական ճանաչմանը, իսկ որդիներին` օրինական։
1601 թվականի մայիսին նա երրորդ անգամ գաղտնի ամուսնացել է։ Նրա կինը Ֆրենսիս Պրանել անունով հարուստ այրին էր, Թոմաս Հովարդի դուստրը, Բինդոնից Հովարդի առաջին վիկոնտը։ Նրանց պսակադրել է Թոմաս Մոնֆորին, առանց լիցենզիայի, և առանց նախնական հայտարարելու առաջիկա ամուսնության մասին, որի համար Քենթրբերի արքեպիսկոպոս Ջոն Ուիթգիֆթը նրան երեք տարով հեռացրել է ծառայությունից։
1601 թվականից մինչև իր մահը Սեյմուրը կատարել է Լորդ-փոխանորդի պարտականությունները Սոմերսեթում և Ուիլթշիրում։ Նա մահացել է 1621 թվականի ապրիլի 6-ին և թաղվել Սոլսբերիի տաճարում։
Քեյլի Մորգ
Քեյլի Նիկոլ Մուռ (Kailee Nicole Moore,, առավել հայտնի որպես Քեյլի Մորգ (Kailee Morgue)), ամերիկացի երգչուհի և երգերի հեղինակ։
Կարիերա
Քեյլին առաջին անգամ իր յություբյան ալիքում վիդեոներ հրապարակել է 2015 թվականի վերջին և սկսել է երգի քավերներից ։ Նրա ամենատարաված քավերը The Tigers խմբի «Spirit Desire» երգն է ։ 2017 թվականի հունվարին Մորգը իր թվիթթերյան էջում գրել է «Medusa» երգի մասին, որը դարձել է վիրուսային։ Նույն տարում Մորգը պայմանագիր է կնքել Republic Records-ի հետ։ «Medusa» երգի երաժշտական տեսահոլովակը թողարկվել է 2017 թվականի հոկտեմբերին ։ Նա պրոդյուսեր Սի Ջեյ Բարանի հետ աշխատել է երգի վերջնական տարբերակի վրա ։ Մորգը ելույթ է ունեցել իր առաջին Outside Lands Music and Arts Festival երաժշտական փառատոնում 2018 թվականի օգոստոսին ։ 2018 թվականին Մորգը թողարկել է «Siren» սինգլը՝ շարունակելով երգերը գրել հունական դիցաբանության թեմայով ։
Անձնական կյանք
Քեյլին ապրում է Լոս Անջելեսում ։ Նա բացահայտ խոսում է իր քվիր ու պանսեքսուալ լինելու մասին ։ Զբաղվում է կախարդանքով ։ Սիրելի հորինված կերպարը Սեյլոր Մունն է ։
Ծանոթագրություններ
Կատեգորիա:Պանսեքսուալներ Կատեգորիա:Ամերիկացի փոփ երգչուհիներ Կատեգորիա:21-րդ դարի երգիչներ և երգչուհիներ Կատեգորիա:Ամերիկացի երգչուհիներ Կատեգորիա:Ամերիկացի փոփ երգիչներ Կատեգորիա:Ամերիկացի երգահաններ
Ախելոս (գետ)
Ախելոս (Αχελώος), գետ, որը հոսում է Հունաստանի արևմուտքում։ Ըստ ջրային ավազանի մեծության, Ախելոսը Հունաստանի երկրորդ խոշորագույն գետն է։
Գետի երկարությունը կազմում է 217 կմ, իսկ ընդհանուր ջրային ավազանը կազմում է մոտ 6329 կմ²։
Հոսք
Ախելոս գետը սկիզբ է առնում Տրիկալա նոմոսի տարածքից՝ Պինդի լեռներից և հոսում մինչև Լակմոսի նոմսը՝ հասնելով մինչև 2000 մետր բարձրություններ։
Ավելի բարձր շրջաններում հոսում է Ախելոնի առաջին վտակը, որը ստացել է «սպիտակ գետ» անվանումը։ Գետը հոսում է նաև Արտա (Էպիրուսի պերիֆերիա), Էտոլիա և Ակարանիա (Արևմտյան Հունաստան) նոմոսներով, ինչպես նաև հասնում մինչև Տրիկալա, Թեսալիա և Էվրիտանիա (Կենտրոնական Հունաստան)։
Միջին հատվածներում հոսում է Ախելոսի կենտրոնական վտակները՝ Ագրաֆիոտիսը և Մեգդոֆան։
Գետը թափվում է Հոնիական ծով։
Ծանոթագրություններ
Կատեգորիա:Հունաստանի գետեր
Ժան Դյուբյուֆե
Կենսագրություն
Ժան Դյուբյուֆեն ծնվել է Հավր քաղաքում 1901 թվականին՝ գինու առևտրականի ընտանիքում։ 18 տարեկան հասակում մեկնում է Փարիզ և ծանոթանում Մաքս Ժակոբի ու Ժան Պոլանի հետ։ Ընթերցում է Հանս Պրինցհորնի «Հոգևոր հիվանդների գեղանկարչությունը» (1922) մենագրությունը, որը նրա վրա խորը ազդեցություն է թողնում։ Հիասթափվելով իր նախորդ աշխատանքներից՝ 1925 թվականին վերադառնում է Հավր և սկսում զբաղվել ընտանեկան բիզնեսով, գինու առևտրով։
Գեղանկարչությանը վերադառնում է միայն 1942 թվականին, 1944 թվականին  փարիզյան Ռ. Դրուենի պատկերասրահում կայանում է նրա առաջին անհատական ցուցահանդեսը։ Մտերմանում է սյուրռեալիստների հետ, դառնում է այսպես կոչված  ար բրյուտ, «կոպիտ» կամ «տամուկ» արվեստի հիմնադիրներից, որը սկզբունքորեն մոտ էր մանկական սիրողական ինքնուսների, հոգեկան հիվադների գեղանկարչությանը, չէր ճանաչում բոլորի կողմից ընդունված գեղագիտական նորմերը և օգտագործում էր ձեռքի տակ եղած ցանկացած նյութ։  1948 թվականին  սկսեց հավաքել ար բրյուտի ստեղծագործությունների  հավաքածու (ներկայումս գտնվում է Լոզանում ): 1975 թվականին Փարիզում հիմնում է Դյուբյուֆեի Ֆոնդը։
Արտաքին հղումներ
Կատեգորիա:Ֆրանսիացի նկարիչներ Կատեգորիա:Ֆրանսիացի քանդակագործներ Կատեգորիա:Ժյուլիանի ակադեմիայի շրջանավարտներ Կատեգորիա:20-րդ դարի քանդակագործներ Կատեգորիա:Ֆրանսիացի դիզայներներ
Ֆլիքեր համաշխարհային հյուրախաղ
Ֆլիքեր համաշխարհային հյուրախաղը իռլանդացի երգիչ Նայլ Հորանի թվով երկրորդ համաշխարհային հյուրախաղն է՝ իր համանուն ալբոմին աջակցելու համար ։ Հյուրախաղը սկսել է 2018 թվականի մարտի 10-ին։ Առաջին համերգային ծրագիրը տեղի է ունեցել Իռլանդիայի Կիլլարնի քաղաքում, այնուհետև Ասիայում, Լատինական Ամերիկայում, Հյուսիսային Ամերիկայում։ Հյուրախաղի վերջին կանգառը եղել է Հյուսիսային Ամերիկայի Ֆլորիդա քաղաքը, որը տեղի է ունեցել 2018 թվականի սեպտեմբերի 23-ին ։
Պատմություն
2017 թվականի սեպտեմբերի 7-ին Նայլն իր ինստագրամյան և թվիթերյան էջերում հայտարարել է, որ «Ֆլիքեր հյուրախաղի» առաջին համերգները կլինեն Ավստրալիայում և Նոր Զելանդիայում ։ Երաժշտական լրատվականները սկսել են տարածել հետևյալ հաղորդագրությունը. «Հունիսին կսկսվի Հորանի առաջին համերգային շրջագայությունն Ավստրալիայում, և մենք կլսենք երգիչ-ստեղծագործողի արդեն իսկ թողարկված՝ This Town, Slow Hands սինգլների և իր դեռ չթողարկված ալբոմի մյուս երգերի կենդանի կատարումները։ Հյուրախաղին կմիանա երգիչ-ստեղծագործող Մարեն Մորիսը» ։
Ամերիկայի Միացյալ Նահանգներում և Կանադայում կայանալիք համերգային ծրագրերի ամսաթվերը հայտարարվել են 2017 թվականի սեպտեմբերի 15-ին։ Այդ ժամանակ են հաստատվել նաև Մարեն Մորիսի` հյուրախաղին միանալու մասին լուրերը։ Հյուրախաղի մասին հայտարարություններին հետևել է նաև երգչի դեբյուտային «Ֆլիքեր» ալբոմի պատկերազարդ շապիկը և թողարկվելու ամսաթիվը՝ 2017 թվական, հոկտեմբերի 20։ Հյուսիսային Ամերիկայում կայանալիք համերգների տոմսերը սկսել են վաճառվել 2017 թվականի սեպտեմբերի 22–ից ։ Հորանը, «Ֆլիքեր հյուրախաղի», Լատինական Ամերիկայում կայանալիք համերգների ամսաթվերը հայտարարել է 2017 թվականի հոկտեմբերի 2–ին ։ Եվրոպայի համերգների ամսաթվերը և Ջուլիա Մայքլզի` հյուրախաղին միանալու մասին լուրերը հաստատվել են 2017 թվականի հոկտեմբերի 6–ին ։ Այդ մասին Բելֆասթ տելեգրաֆ ամսագրում ասվում էր. «Նայլն իր 2018 թվականի հյուրախաղը կսկսի Դուբլինում, մարտի 12–ին։ Եվրոպայում, իր հյուրախաղի շրջանակներում համերգներ կունենա նաև Լոնդոնում, Մանչեստրում, Բեռլինում և Ամստերդամում» ։ Որոշ ժամանակ անց Հորանը Դուբլինում ավելացրել է ևս մեկ համերգային ծրագիր, քանի որ առաջինի տոմսերը չափազանց շուտ էին վերջացել ։ 2017 թվականի հոկտեմբերի 26–ին հայտարարվել են «Ֆլիքեր յուրախաղի» համերգային վերջին՝ Ֆիլիպիններում, Սինգապուրում և Ճապոնիայում ծրագրերի ամսաթվերը ։
Քննադատական ակնարկներ
«Ֆլիքեր» համաշխարհային շրջագայությունը բավականին շատ դրական կարծիքներ է ստացել քննադատներից։ Երեկոյան ժամ (Evening Times) թերթի հեղինակ Ստեքի Մուլենը հոդված է գրել այն մասին, որ Հորանի ստեղծագործական ժանրը որպես սոլո արտիստի, խիստ տարբերվում է այն ժանրից, որում ստեղծագործում էր նա, երբ դեռ գտնվում էր One Direction բենդում ։ Հորանի համերգներից մեկին մասնակցած քննադատ Ռոուզ Ռիդելը տպավորված նշել է, որ Նայլը բեմում կարծես տանն լիներ, և որ նա ծնված է շրջագայությունների համար։ Ռոուզն ավելացրել է. «Երեկոյի առաջին քավրից հետո, Հորանը բեմ է հրավիրել Մարեն Մորիսին և նրանք կատարեցին Seeing Blind դուետը, որի կենդանի կատարումը հնչում էր այքնան լավ, ինչքան որ ձայնագրված տարբերակը»։ Լրագրողի վրա մեծ տպավորություն են գործադրել նաև Հորանի Fire Away և One Direction խմբի Fool's Gold երգերի կատարումները ։ The Independent բրիտանական օրաթերթի խմբագիր Ռոիսին Օ Քոնորը գրել է. «Նրա առաջին կատարումից հետո հասկացա, որ նա գիտակ է։, ինքնակրթման գործընթացի մեջ գտնվող ստեղծագործող։ Նրա ալբոմի վերնագիրը հուզիչ և ռոմանտիկ է»։ Խմբագիրը, ով ներկա էր եղել Նայլի Լոնդոնի համերգին այն գնահատել է 4/5 աստղով։ Beat ամսագրից Մատիլդա Էլգուդն գրել է. «Հորանը համերգն սկսեց On the Loose երգով և սահուն կերպով անցում կատարեց ամբոխի սիրելի This Town երգին»։ Մեկ այլ լրագրող, Մեթ Օբերհարդը, նկատել է. «Հորանը իր գրեթե բոլոր կատարումների ընթացքում կիթառ էր նվագում` ցույց տալով իր երաժշտական ձեռքբերումները»։
Երգացանկ
Այս երգացանկը օգտագործվել է է 2018 թվականի հուլիսի 18-ին, Տեխասի Վուդլենդ քաղաքի համերգի ժամանակ։ Այն հնարավոր է չհամապատասխանի բոլոր համերգների դեպքում ։
Կենսուրախ ընկերություն
«Կենսուրախ ընկերություն» (Cheers, other names), ամերիկյան կատակերգական սերիալ, որը ցուցադվել է NBC հեռուստաալիքով` 1982-1993-ական թվականներին։ Այդ ընթացքում նկարահանվել է 275 դրվագ։
Պատմություն
Շոուի հիմնական գործողությունները տեղի են ունենում Մասաչուսեթս նահանգի Բոստոն քաղաքի «Cheers» բարում, որտեղ տեղի բնակիչների մի խումբ է հանդիպում, խմելու, լիցքաթափվելու, շփվելու և ուրախանալու համար ։
Պրեմիերան կայացել է 1982 թվականի սեպտեմբերի 30-ին, և գրեթե փակվել է, երբ վարկանիշային ցուցակում զբաղեցրել է 77-ից 74-րդ տեղը։ Ի վերջո, NBC- ի ղեկավարությունը որոշել է սերիալին գոյություն ունենալու հնարավորություն տալ, և հետագայում սերիալը դարձել է հեռուստատեսության պատմության ամենահաջողակ սիթքոմներից մեկը։ Չորրորդից մինչև շոուի եզրափակիչ` տասնմեկերորդ եթերաշրջանը այն գտնվել է ԱՄՆ-ի ամենահայտնի շոուների թոփ 10-ում, իսկ 1990-1991 թվականների եթերաշրջանում զբաղեցրել է առաջին հորիզոնականը ։
Ծանոթագրություններ
Կատեգորիա:Անգլերեն հեռուստասերիալներ
Lifan X60
Lifan X60, կոմպակտ քրոսովեր, արտադրության գործարկված Չինաստանում 2011 թվականին։ Մեքենան համալրվում է բենզինային 1,8 լիտր ծավալով շարժիչով, 5-աստիճան փոխանցումատուփով և առջևի տանող անիվներով։ Մշակման համար հիմք է վերցվել Toyota RAV4 ավտոմեքենան։
Lifan X60 դիտման է ներկայացվել «Զա ռուլյոմ» ամսագրին։ Որպես դրական կողմ լրագրողները նշել են՝ լավ դիզայնը, ընդարձակ ձևափոխվող սրահը, հարդարման բավականին որակյալ նյութերը, հարուստ համալրմամբ մատչելի գինը։ Բացասական կողմերը՝ վատ նվագարկիչը, կառավարելիությունը և արգելակները ։
Lifan X60 ստացել է խիստ բացասական գնահատականներ մեկնաբանների կողմից, որոնք ուշադրություն են դարձրել հավաքման և նյութերի ցածր որակինշ, ինչպես նաև անվտանգության տեսանկյունից վիճահարույց ինժեներական լուծումներ ։ Chinese New Car Assessment Program (C-NCAP) քրաշ-թեատերի արդյունքներով մոդելը ստացել է չորս աստղ ։
Արտադրություն
Lifan X60-ը հավաքում են Չերկեսի Դերվայս գործարանում։ Հավաքումը սկսվել է 2012 թվականի հոկտեմբերին։ Չինական շուկայում քրոսովերը վաճառքի է հանվել ավելի վաղ՝ 2011 թվականի ամռանը։ X60 հավաքվում է Չինաստանից մատակարարվող դետալներից։ «Դերվայս» գործարանը իրականացնում է թափքի ներկումը, եռակցումը և հավաքումը։
Առաջին ձևափոխություն
Առաջին ձևափոխությունը կատարվել է 2015 թվականին։ Lifan X60-ը ձեռք է բերել ավտոմատ փոխանցումատուփ։
Ձևփոխության ընթացքում փոփոխվել են.
Հիմնական բնութագրերը
Դինամիկ բնութագրերը
Ծանոթագրություններ
Կատեգորիա:2010-ականների ավտոմեքենաներ
Լաքլան Ուոթսոն
Վաղ տարիներ
Ուոթսոնը մեծացել է Հյուսիսային Կարոլինայի Ռոլի քաղաքում։ 2018 թվականին ստացել է ավագ դպրոցն ավարտելը հաստատող վկայական ։
Գործունեություն
Ուոթսոնը սկսել է «Burning Coal Theatre-ում դերեր մարմնավորել դեռևս մանուկ հասակից, որտեղ աշխատել էր նրա մայրը ։ Նա բավականին նկատելի է դարձել «Եռանկյունի» թատրոնի բեմում, ինչի շնորհիվ նրան հաջողվել է էպիզոդիկ դերեր ստանալ «Նեշվիլ» և «Չափազանց գեղեցիկ» հեռուստատեսային շոուներում։ 2015 թվականին հանդես է եկել «Raleigh Little Theatre»-ում՝ ելույթ ունենալով Ուիլյամ Շեքսպիրի «Ոչնչից շատ աղմուկ» ներկայացման մեջ ։
2016 թվականին Ուոթսոնը մշտական դեր է ստացել Նեթֆլիքսի «Սաբրինայի սարսափազդու արկածները» սերիալում՝ այնտեղ հայտնվելով համազգային քասթինգի միջոցով, որտեղ իր ձայնագրությունն ուղարկել էր ժապավենի վրա ։ Ուոթսոնը մարմնավորել է Թեո Փաթնեմ (ավելի վաղ՝ «Սյուզի») անվամբ տրանսգենդեր տղայի  ։ Նա հայտարարել է, որ իր անձնական փորձն օգտագործել է կերպարը ձևավորելու և սյուժեն գրելու վրա ազդեցության համար՝ հանդիսատեսի արձագանքը հասկանալու համար   ։ Սերիալում առաջնելույթի ժամանակ Ուոթսոնը եղել է Հոլիվուդի ոչ-բինարային ամենաերիտասարդ դերասաններից մեկը ։
Անձնական կյանք
Ուոթսոնը ոչ-բինարային և պանսեքսուալ է, իր սեռը որոշելու համար չի գործածում դերանուններ ։ Ծննդյան ժամանակ ունենալով իգական սեռ՝ նա կրծքի հեռացման վիրահատություն է կատարել ։
Ֆեմինիստ է ։
2018 թվականի նոյեմբերին Ուոթսոնը Նեթֆլիքսում ելույթ է ունեցել. «Ես ուզում եմ, որ դուք իմանաք. այն մասին, թե ինչպես լինել ոչ-բինարային», որտեղ իր սեռային նույնականությունը քննարկել է ոչ-բինարային այլ հայտնի մարդկանց՝ Ջեյքոբ Թոբիայի, Լիվ Հյուսոնի և Շիվա Ռայհանդանիի հետ ։
Ծանոթագրություններ
Կատեգորիա:Ամերիկացի հեռուստատեսային դերասաններ Կատեգորիա:Ապրող անձինք Կատեգորիա:Ապրիլի 12 ծնունդներ Կատեգորիա:Թատրոնի դերասաններ Կատեգորիա:Ամերիկացի կինոդերասաններ Կատեգորիա:Պանսեքսուալներ Կատեգորիա:21-րդ դարի ամերիկացի դերասաններ
Սուն Յուքի
Սուն Յուքի (宋雨琦, 송우기, Song Yu Qi, ), չինացի երգչուհի և պարուհի։ (G)I-DLE գըրլ բենդի անդամ է և զբաղեցնում է ուղեկցող պարուհու և վոկալիստի դիրքերը։
Գորդոն Հեյվարդ
Գորդոն Դենիել Հեյվարդ (Gordon Daniel Hayward,), ամերիկացի պրոֆեսիոնալ բասկետբոլիստ, որը հանդես է գալիս Բասկետբոլի ազգային ասոցիացիայի «Բոստոն Սելտիքս» ակումբի կազմում։ 2010 թվականի NBA դրաֆթի ժամանակ ընտրվել է «Յութա Ջազ» ակումբի կողմից՝ 9-րդ ընդհանուր համարի ներքո։ Խաղում է թեթև հարձակվողի և հարձակվող պաշտպանի դիրքերում։
Սուն Յուքի
Վաղ տարիներ
Ծնվել է 1999 թվականի սեպտեմբերի 22-ին Չինաստանի Պեկին մայրաքաղաքում։ Սովորել է Պեկինի համար 101 միջնակարգ դպրոցում ։
Գորդոն Հեյվարդ
Սպորտայի կարիերա
2009/2010 ամենամյա մրցաշրջանի ավարտին, Գորդոնը ճանաչվել է Horizon League կոնֆերենցիայի տարվա լավագույն բասկետբոլիստ ։ 2010 թվականի NCAA առաջնության ժամանակ, «Բատլեր Բուլդոգս»-ի կազմում, գրավել է երկրորդ հորիզոնականը։
Սուն Յուքի
Վաղ տարիներ
2015 թվականին Յուքին մասնակցել է Cube Star World Beijing Station-ի լսումներին՝ կատարելով CLC-ի «High Heels» և G.E.M.-ի «Bubble» երգերը ։ Նա անցել է լսումները և դարձել է CUBE Entertainment-ի պրակտիկանտ։
Գորդոն Հեյվարդ
Սպորտայի կարիերա
2017 թվականին մասնակցել է NBA բոլոր աստղերի խաղին։
Սուն Յուքի
Վաղ տարիներ
2017 թվականի հունիսին մասնակցել է Rising Star Cosmetics-ի գովազդային հոլովակին` (G)I-DLE խմբի ապագա անդամներ Մինիի և Շուհուայի հետ ։
Գորդոն Հեյվարդ
Սպորտայի կարիերա
2010 թվականից մինչև 2017 թվականն ընկած ժամանակահատվածում հանդես է եկել «Յութա Ջազ» ակումբի կազմում։ 2017 թվականին հնգամյա պայմանագիր է կնքել «Բոստոն Սելտիքս» ակումբի հետ։
Սուն Յուքի
2018-ներկա. Դեբյուտ (G)I-DLE-ում
2018 թվականի ապրիլի 8-ին Յուքին ներկայացվել է որպես CUBE Entertainment-ի նոր` (G)I-DLE խմբի անդամ ։ Նա խմբի հետ դեբյուտ է կատարել 2018 թվականի մայիսի 2-ին` որպես ուղեկցող վոկալիստ և գլխավոր պարուհի իրենց գլխավոր` «Latata» սինգլով և դեբյուտային` «I Am» մինի ալբոմով ։
Գորդոն Հեյվարդ
Վնասվածք
2017 թվականի օգոստոսի 18-ին «Բոստոն Սելտիքս»-ի հարձակվող պաշտպան Գորդոն Հեյվարդը «Կլիվլենդ Կավալիերս» ակումբի դեմ խաղում վնասվածք է ստացել։ Այդ մասին խաղի ավարտին հայտնել է ակումբի գլխավոր մարզիչ Բրեդ Սթիվենսը։
Սուն Յուքի
2018-ներկա. Դեբյուտ (G)I-DLE-ում
2019 թվականին Յուքին դարձել է «Շարունակել վազել» չինական հեռուստաշոուի յոթերորդ եթերաշրջանի անդամ` WayV խմբի անդամ Լուկասի և դերասաններ Անժելբեյբիի, Լի Չենի և Չան Կայի հետ ։
Գորդոն Հեյվարդ
Արտաքին հղումներ
Կատեգորիա:Ամերիկացի բասկետբոլիստներ
Սուն Յուքի
2018-ներկա. Դեբյուտ (G)I-DLE-ում
2019 թվականի ապրիլին Յուքին նկարահանվել է «Գաշինաները» շոուում։ Պիլոտային սերիան թողարկվել է մայիսի 19-ին ։
2019 թվականի հունիսին Յուքին դարձել է «Մյանմայի ջունգլիների օրենքի» դերասանական կազմի անդամ ։
Արտաքին հղումներ
Կատեգորիա:Չինացի երգչուհիներ Կատեգորիա:Չինացի դերասանուհիներ
Կոնստանտին Գորդիենկո
Կենսագրություն
Կոնստանտին Գորդիենկոն ծնվել է Խմելնիցկիի մարզի Նիկիտինցի գյուղում, բանվորի ընտանիքում։ 1917 թվականին ավարտել է Օդեսայի արհեստագործական դպրոցը և աշխատանքի անցել գործարանում։ Եղել է Օդեսայի «Բոլշևիկ» թերթի քարտուղարը, «Սև գյուղ» թերթի խմբագիրը։ 1922-1927 թվականներին ապրել է Խարկովում, եղել է պրոլետար գրողների միության անդամ, «Իզվեստիա ՎՈՒՑԻԿ» թերթի աշխատակից։ Աշխատել է Վասիլի Բլակիտինի, Ալեքսանդր Դովժենկո յի, Օստապ Վիշնյայի հետ։ 1934 թվականից եղել է Ուկրաինայի գրողների միության անդամ։ Հայրենական պատերազմի տարիներին աշխատակցել է «Радянська Україна», «Соціалістична Харківщина» թերթերին, ինչպես նաև աշխատել է Շևչենկոյի անվան ռադիոկայանում։
Մահացել է Խարկովում։
Ստեղծագործություններ
Տպագրվել է 1925 թվականից («Ֆեդկո» պատմված)։ Ստեղծագործությունների հիմնական թեման եղել է գյուղական կյանքը։ Հրատարակել է պատմվածքներ, ակնարկներ, վեպեր, վիպակներ, հոդվածներ։ 1968 թվականին լույս է տեսել Գորդիենկոյի «Բույմիր» վեպ-եռագրությունը, որի համար արժանացել է Շևչենկոյի անվան ՈՒԽՍՀ պետական մրցանակի ։
Արտաքին հղումներ
Կատեգորիա:Ուկրաինացի գրողներ Կատեգորիա:Խորհրդային գրողներ Կատեգորիա:Խորհրդային լրագրողներ
Ստրատֆորդ ըփոն Էյվոն
Ստրատֆորդ ըփոն Էյվոն (Stratford-upon-Avon), Լոնդոնի հյուսիս-արևմուտքից 163 կմ (101 մղոն) հեռավորության վրա գտնվող քաղաք, տեղակայված է Բիրմինգհեմից 35 կմ հարավ-արևելք և Ուորվիքից 13 կմ դեպի հարավ-արևմուտքում, Ուորիքշիր, Անգլիա ։ Գտնվում է Էյվոն գետի ափին։ 2007 թվականին քաղաքի բնակչությունը 25.505 մարդ էր կազմում, իսկ 2011 թվականի մարդահամարի տվյալների, այն աճել է, հասնելով 27.445 մարդու։
Ստրատֆորդը սկզբնապես բնակեցվել էր Անգլո-սաքսոնների կողմից և սկզբում ուներ գյուղի կարգավիճակ։ Բայց 1196 թվականին կալվածատեր Ջոն Քութանսը ի ցույց դրեց նախագծեր գյուղը զարգացնելու համար, որը կարող էր այն հասցնել մինչև քաղաքի կարգավիճակի։ Նույն թվականին Ռիչարդ I թագավորից հրովարտակ եկավ, ըստ որի Ստրատֆորդում պետք էր անցկացվեր շաբաթական շուկաներ՝ քաղաքին տալով շուկայականի կարգավիճակ։ Արդյունքում Ստրատֆորդում զարգանում էր առևտուրն ու առքուվաճառքը, ինչպես նաև քաղաքային ընդլայնումը։
Քաղաքը, լինելով անգլիացի դրամատուրգ և բանաստեղծ Ուիլյամ Շեքսպիրի ծննդավայրը, հայտնի տուրիստական վայր է և տարեկան ստանում է մոտավորապես 2,5 միլիոն այցելու ։ Շեքսպիրյան թագավորական ընկերության ղեկավարման տակ է գտնվում Շեքսպիրյան թագավորական թատրոնը, Ստրատֆորդ։
Անվան ծագում
Անվանումը զուգակցվում է Հին անգլերենի strǣt բառի ('street' իմաստով), գետանց (ֆորդ) բառի, որը գետի այն հատվածն է, որտեղից կտրել-անցել է հետիոտնը կամ անվավոր (սայլային) փոխադրամիջոցը, և էյվոն բառի հետ, որը Կելտական լեզուներում նշանակում է գետ ։ 'Street'-ը Հռոմեական ճանապարհ էր, որը կապված էր Իքնիել փողոցի հետ Ալքեսթերում։ Գետանցը, որը Հռոմեական ժամանակներում որպես անցում էր օգտագործվում, ավելի ուշ դարձել է Քլոպտոն կամրջի տեղադրությունը ։ 1251-1252 թվականների հետազոտություններում առաջին անգամ Ստարտֆորդ բառը օգտագործվել է Հին Ստարտֆորդը և նոր կալվածքները նույնականացնելու համար ։ Անվանումը օգտագործվեց այդ ժամանակվանից հետո, որպեսզի բնութագրվի այն տարածքը, որը հատուկ տեղակայված էր Սուրբ Երրորդության եկեղեցում, Հին Քաղաքի փողոց ։
Վաղ պատմություն
Բնակավայրը, որը հետագայում հայտնի դարձավ որպես Ստրատֆորդ, առաջինը բնակեցրել էին Անգլո-սաքսոնները իրենց 7-րդ դարի ներխուժումից հետո, ինչ հայտնի դարձավ որպես Ուորիքշիր ։ Տարածքը պատկանում էր Վուսթերի եկեղեցուն։ Ստրատֆորդը մինչև 12-րդ դարն ուներ գյուղի կարգավիճակ, մինչև որ կալավածատեր Ջոն Քութանսի նախագծով այն զարգացվեց, հասնելով մինչև քաղաքի կարգավիճակի ։ Ջոնը ցանցային համակարգի վրա հիմնված նոր քաղաքային պլան մշակեց 1196 թվականին, որպեսզի ընդլայնի Ստրատֆորդը և թույլ տա բնակիչների վարձով տալ իրենց սեփականությունը՝ քաղաքում առևտրի զարգացման համար ։ Նույն թվականին Ռիչարդ I Առյուծասիրտ թագավորից հրովարտակ եկավ, ըստ որի Ստրատֆորդում պետք էր անցկացվեր շաբաթական շուկաներ, որը քաղաքին տվեց շուկայականի կարգավիճակ։ Այս երկու հրովարտակները, որոնցով Ստրատֆորդը գյուղից քաղաք ձևափոխվեց, տևեց մոտ 800 տարի ։
Ջոնի՝ Ստրատֆորդը քաղաք դարձնելը նշանակում էր, որ քաղաքը դարձավ առևտրականների և վաճառականների աշխատանքի վայր ։ 1252 թվականին քաղաքն ուներ մոտավորապես 240 բուգեյջներ, ինչպես նաև խանութներ, ախոռներ և այլ կառույցներ ։ Ստրատֆորդի նոր աշխատողներն ստեղծել էին գիլդիա (վաճառականների միություն), որը իրենց բիզնեսի և կրոնական պահանջների համար հայտնի էր որպես Սուրբ Խաչի գիլդիա ։
Տուրիզմ
Քաղաքի բարգավաճման հիմնական աղբյուրը զբոսաշրջիկների կանոնավոր մեծ ներհոսքն է ։ Քաղաքը տարեկան 2,5 միլիոնից 3 միլիոն այցելու ունի ։ Ստրատֆորդը խոշորագույն անգլիական զբոսաշրջային քաղաք է, քանի որ այն հանդիսանում է Ուիլյամ Շեքսպիր ի ծննդավայրը, որին շատերը համարում են բոլոր ժամանակների մեծագույն դրամատուրգ ։ 2010 թվականին Շրջանային խորհուրդը 298,000 եվրո է ծախսել զբոսաշրջության խթանման համար ։ 2010 թվականին Ստրատֆորը ըփոն Էյվոնն սկսել էր վերակառուցել քաղաքի պաշտոնական զբոսաշրջային կայք՝ Discover Stratford անվանմբ  ։
Առևտրի կենտրոններ
Քաղաքի կենտրոնում գտնվող Maybird առևտրի պարկը, որը տեղացիները հաճախ անվանում են «Maybird կենտրոն» կամ պարզապես «Maybird», խոշոր առևտրային կենտրոն է Բիրմինգեմ Ռոադում, գտնվում է քաղաքի կենտրոնից մոտավորապես հինգ րոպե տևողության հեռավորության վրա, ունի բազմաթիվ խանութներ և քաղաքի շատ լավ օգտագործվող տեղամսերից մեկն է։ Մայբիրդում ներկյաացված խանութներն են ․ Asda Living, B&Q, Argos, Pizza Hut, WHSmith, Subway, The Big Fish, Game, Jollyes Pet Shop, Boots, M&S Foodhall, Sports Direct, New Look, Outfit, Poundstretcher, Pets at Home, Halfords, Matalan, Next և Costa Coffee։ Խոշոր Tesco սոիպերմարկետը գտնվում է Մայբիրի հարևանությամբ, B&Q-ի հետևում։ Նույն ճանապարհի վրա գտնվում է Aldi խանութը։
The Rosebird կենտրոնը Շիփստոն Ռոադում տեղակայված շատ ավելի փոքր առևտրի կենտրոն է և ներառում է մեծ Waitrose սուպերմարկետը, Կենդանիների անկյուն , ընտանի կենդանու խանութ և Rosebird Centre դեղատունը։ Դեղատունը ծառայում է նաև որպես բժշկական կենտրոն, որը գործում է որպես Alcester Road-ի գլխավոր Rother House բժշկական կենտրոնի մասնաճյուղ ։ Շուտով Rosebird կենտրոնում բացվելու է "Avonvale Անասնաբուժական կենտրոն"-ը ։
Ժողովրդագրություն
2011 թվականին Ստրատֆորդ ըփոն Էյվոնի բնակչությունը 27,445 մարդ էր կազմումը, որը 2007 թվականի համեմատությամբ աճել է (25,505) ։ Քաղաքի բնակչությունը կառավարության որոշումից հետո նախատեսվում է առաջիկա մի քանի տարիների ընթացքում ավելացնել, եթե հաստատվի Շոթերիում 800 նոր բնակարան կառուցելու պլանը, ուրում ներառված է նաև ռելիեֆի համար նոր ճանապարհներ կառուցելու պլանը ։ Բնակչության թվի ավելացման համար նաև նախատեսվում է 500-ից ավել տներ կառուցել Ստրատֆորդի Բիշոփտոնի տարածքով, և 270 տուն Լոքսլեյ Ռոադում ։
Արտաքին հղումներ
Կատեգորիա:Մեծ Բրիտանիայի քաղաքներ Կատեգորիա:1196 թվականին հիմնադրված բնակավայրեր
Լորենու ծառուղի (Դոնի Ռոստով)
Լորենու ծառուղի (Липовая аллея), ծառուղի Ռուսաստանի Դոնի Ռոստով քաղաքում։ Ծառուղին հատում է Մայիսի 1-ի անվան զբոսայգին նրա արևմտյան մասում, որը սկզբնապես Ամառային առևտրային ակումբի զբոսայգին էր, այժմ՝ Դոնի Ռոստով քաղաքի Ֆիզիկական կուլտուրայի տունը։ Լորենու ծառուղին ավելի քան 120 տարեկան է։
Պատմություն և նկարագրություն
Լայն ծառուղու երկու կողմերում 1890-ական թվականների սկզբին տնկվեցին առաջին լորենիները։ Նրա կենտրոնում սիզամարգեր էին, որոնք եզրափակվում էին ծաղկանոցներով։ Դրանք զարդարված էին ծաղկային գորգանախշերով, որոնք մեծացող լորենիների միջև եղած տարածությանը հաղորդում էին նրբագեղ տոնականություն։
1901 թվականին ծառուղին արևելքից եզրափակել է հիշատակային ռոտոնդան, որը կառուցվել է նախկին ամրության բլրի վրա։ 1910-ական թվականների սկզբին նրա դիմաց բացվեց շատրվան։ Ռոտոնդան տեղակայված է ցոկոլային հարկի բարձր հարթակում, որը թաքցնում է հողապատնեշի մնացորդները։ Նրա նրբագեղ զրուցարանը ձևավորված է ցածր գմբեթի տակ գտնվող վեց հոնիական սյուներով։ Ռոտոնդայի դիտահարթակը, որը կողմնորոշված է դեպի ծառուղու ծաղկային պարտերը, նախատեսված էր ծաղկային հորինվածքներով հիանալու համար։
Ծառուղին անձեռնմխելի էր մնում մինչև 20-րդ դարի վերջը։ Այն չէին վնասել նույնիսկ Դոնի Ռոստովի տարածքում տեղի ունեցած ռազմական գործողությունների ընթացքում իրականացված ռմբակոծություններն ու հրդեհները։ Երբ այգու ծաղկաջերմոցն ապամոնտաժվեց (1986), մարգագետիններն ու ծաղկանոցները կորցրին իրենց նախկին շքեղությունն ու ճոխությունը։
Այժմ լորենիների սաղարթները սերտաճել են և պահանջում են հմուտ էտում, իսկ բուն ծառուղու տարածք ներխուժում են զբոսայգու ժամանակակից տաղավարները։ Այնուամենայնիվ, լորենու ծառուղին շարունակում է մնալ Դոնի Ռոստովի յուրահատուկ վայրերից մեկը նաև այն պատճառով, որ այստեղ Հայրենական մեծ պատերազմը վերապրած յուրաքանչյուր ծառ եզակի է։
Բժիշկներն ու հոգեբանները պնդում են, որ թերապիայի առաջադեմ մեթոդներից է ծաղիկների հոտով, սաղարթի խլպշոցով, ծառերը և թփերը դիտելով բուժումը։ Այս ամենը ռոստովցիներին տալիս է լորենու ծառուղին։
Արտաքին հղումներ
Կատեգորիա:Ծառուղիներ Կատեգորիա:Դոնի Ռոստովի տեսարժան վայրեր
Ռոբեր Տատեն
Ռոբեր Տատեն (Robert Tatin, ), ֆրանսիացի քանդակագործ, ար բրյուտի ներկայացուցիչ։
Կենսագրություն
Դպրոցում գործնականորեն չի սովորել, կատարել է տարատեսակ աշխատանքներ։ 1918-1922 թվականներին բնակվել է Փարիզում, հաճախել է Բատո-Լավուար։ 1930 թվականին  հիմնել է բավականին  հաջողակ շինարարական ընկերություն։ Նա մշտապես ճամփորդել է, 1950-1955 թվականներին բնակվել է  Բրազիլիայում,  շրջագայել  Ուրուգվայում, Արգենտինայում, Չիլիում։ 1945 թվականից հետո սկսել է զբաղվել գեղանկարչությամբ և քանդակագործությամբ։ Ծանոթ է եղել Ժակ Պրևերի, Ժան Կոկտոյի, Անդրե Բրետոնի, Պիկասոյի, Ջակոմետի, Ժան Դյուբյուֆեի և  Մարկ Շագալի հետ։ 1962 թվականից  կնոջ հետ բնակվել է Կոսսե-լյո-Վիվենում, տարեցտարի ստեղծելով հսկայական սեփական թանգարան։ Ներշնչվել է  Եվրոպայի միջնադարյան եկեղեցիներով  և Լատինական Ամերիկայի ավանդական մշակույթով։
Տատենի թանգարան
1967 թվականից Տատենի թանգարանի մասին նկարահանվել է մի քանի ֆիլմեր, 1969 թվականին այն ստացավ պաշտոնական կարգավիճակ։  Դրանում ընդգրկված են Ռիգան, Հսկաների ճեմուղին  (19 արձան, Ժաննա դ'Արկից մինչև Ուբյու թագավոր), Արձանների դաշտ ամրոցը և այլն։
Արտաքին հղումներ
Կատեգորիա:Ֆրանսիացի քանդակագործներ Կատեգորիա:20-րդ դարի քանդակագործներ Կատեգորիա:Ֆրանսիացի նկարիչներ Կատեգորիա:Ֆրանսիացի ճարտարապետներ
Շադի Ղադիրյան
Շադի Ղադիրյան, իրանցի ժամանակակից լուսանկարիչ։ Իր աշխատանքների շնորհիվ նա խիստ քննադատաբար է վերաբերվում Իրանում ապրող կանանց առնչվող ավանդույթներին և արդիականությանը, ինչպես նաև առօրյա հակասություններին։ Ղադիրյանը միջազգային ճանաչման է հասել 1998 և 2001 թվականներին «Qajar» և «Like Everyday» շարքի համար։
Կենսագրություն
Շադի Ղադիրյանը ծնվել է 1974 թվականին Թեհրանում։ 1988 թվականին ավարտել է ավագ դպրոցն ու ընդունվել Թեհրանի Ազադ համալասրանի արվեստի և լուսանկարչության բաժին, որտեղից ստացել է լուսանկաչության բակալավրի աստիճան։ 2000 թվականին ամուսնացել է իրանցի լուսանկարիչ և հեղինակ Փեյման Հուշմանձադեի հետ (ծնվ. 1969 թվական, Թեհրան), որը նույնպես սովորել է Ազադ համալսարանի լուսանկարչության բաժնում։
Շադի Ղադիրյանի աշխատանքներից գտնվում են Բրիտանական թանգարանում, Լոնդոնի Վիկտորիայի և Ալբերտի թանգարանում, Փարիզի Ժորժ Պոմպիդու կենտրոնում, Կալիֆոռնիայի ԼԱԿՄԱ լոսանջելոսյան արվեստի թանգարանում, Վաշինգտոնի Սմիթսոնյան թանգարանում, Բոստոնի գեղարվեստի թանգարանում, Վիեննայի Մումոկ ժամանակակից արվեստի թանգարանում, Օրիյակի (Ֆրանսիա) արվեստի և հնագիտության թանգարանում, Գուրգաոն (Հնդկաստան) Դևի արթ հիմնադրամում, Թեհրանի ժամանակակից արվեստի թանգարանում ։
Մրցանակներ
1995 թվականին Ղադիրյանը մրցանակի է արժանացել Qajar շարքերով լուսանկարների մրցույթում, որտեղ նա պատկերել է երկու կնոջ հիջաբով, որոնց ձեռքի հայելին անդրադարձնում է պահարանի արգելված գրքերը։ Իրանական մշակույթի նախարարությունը լուսանկարն անվանեց «շատ վիճելի», և Շադի Ղադիրյանի հատվածն անվավեր ճանաչել մրցույթում։ Այս առիթով The Guardian-ը նրան համարել է «կանոններ խախտող» ։
2009 թվականի փետրվարի 4-ին The Guardian Ղադիրյանին անվանել է “Artist of the Week 27” («27-րդ շաբաթվա արվեստագետ») ։
Ծանոթագրություններ
Կատեգորիա:Իրանցի լուսանկարիչներ Կատեգորիա:Կանանց իրավունքներն Իրանում Կատեգորիա:Կին լուսանկարիչներ
Շիրի Ուիլսոն
Շիրի Ժուլյեն Ուիլսոն (Sheree J. Wilson, ), ամերիկացի դերասանուհի և պրոդյուսեր, առավել հայտնի է «Դալլաս» (1986-1990) հեռուստասերիալում Էյփրիլ Սթիվենս Յուինգ և «Ուոքեր՝ Տեխասի ռենջեր»-ում՝ (1993-2001) Ալեքս Կեխիլով դերերով։
Վաղ տարիներ
Շիրի Ժուլեն Ուիլսոնը ծնվել է Մինեսոտա նահանգի Ռոչեսթեր քաղաքում, ինը տարեկան հասակում տեղափոխվել է Կոլորադո, որտեղ ավարտել է Բոուլդերում Կոլորադոյի համալսարանը ։
Կարիերա
Ուիլսոնը իր կարիերան սկսել է որպես մոդել՝ նկարահանվելով գովազդներում և նորաձևության ամսագրերի համար։ Երեք տարի մոդել աշխատելուց հետո, Ուիլսոնը տեղափոխվել է Լոս-Անջելես, որտեղ առաջնաելույթ է ունեցել «Հանցագործության ալիք» կինոֆիլմում։ Հաջորդ տարի նա նկարահանվել է «Ուսանողական արձակուրդներ» ֆիլմի գլխավոր դերում, նաև հայտնվել է մի քանի հեռուստաֆիլմերում։ Նրա առաջին կանոնավոր հեռուստատեսային դերն է դարձել «Մեր ազնիվ ընտանիքը» սերիալը, որը փակվել է 1986 թվականի սկզբին՝ առաջին եթերաշրջանից հետո։
1986 թվականին Ուիլսոնը ստացել է Էյփրիլ Սթիվենսիի՝ խելացի, հարուստ և ճակատագրական կնոջ դերը հայտնի «Դալլաս» հեռուստասերիալում։ Չնայած ի սկզբանե պրոդյուսերները մտադիր էին իրենց հերոսուհուն ներկայացնել որպես չարագործ, բայց սյուժեի զարգացման ընթացքում նրա բնավորությունը բավականին փոխվել է։ Վերջիվերջո Էյփրիլը դարձել է Բոբի Յուինգի երկրորդ կինը, ինչպես նաև վերջին եթերաշրջանների գլխավոր հերոսուհին ։
Ուիլսոնը նկարահանվել է «Դալլաս»-ի հետագա հինգ եթերաշրջաններում, մինչ 1990-1991-ի եթերաշրջանի կեսից, որոնք եզրափակչային էին սերիալի համար, ստիպված էր հեռանալ հղիության պատճառով։ Նրա կերպարին սպանել էր Սյուզան Լուչին՝ Բոբի և Էիյփրիլի մեղրամսի ժամանակ։ Դա Ուիլսոնին բերել է Սերիալների դայջեսթ մրցանակ՝ մահվան լավագույն տեսարանի համար։ 1988-1991 թվականներին նա չորս անգամ առաջադրվել է այդ մրցանակին այլ կատեգորիաներում ։
1933 թվականին Շիրի Ուիլսոնը վերադարձել է հեռուստատեսություն՝ «Ուոքեր՝ Տեխասի ռենջեր» սերիալի գլխավոր կանացի դերով՝ Չակ Նորիսի հետ միասին ։ Նա նկարահանվել է սերիալում մինչև եզրափակիչը՝ 2001 թվականը։ 1994 թվականին նա նորից նկարահանվել է Չակ Նորիսի հետ միասին «Դժոխքի ծնունդ» ֆիլմում, իսկ հետո կրկնել է իր դերը «Ուոքեր։ Փորձություն կրակով» հեռուստաֆիլմում։ Հետագա տարիներին Ուիլսոնը էկրաններին հազվադեպ է հայտնվել, հիմնականում պարբերաբար նկարահանվել է անկախ և հեռուստատեսային ֆիլմերում, որոնց պրոդյուսերը եղել է հենց ինքն։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի պրոդյուսերներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի մոդելներ Կատեգորիա:Ամերիկացի կինոդերասանուհիներ Կատեգորիա:Կոլորադոյի համալսարանի շրջանավարտներ
Բուրատինո (ՀԿՌՀ)
ՏՕՍ-1 (ТОС-1), համազարկային կրակի՝ ծանր հրանետային համակարգ (ԾՀՀ) (тяжёлая огнемётная система, ТОС):
Ընդհանուր բնութագիր
ՏՊՍ-1 ծանր հրետանային համակարգը պատկանում է Համազարկային Կրակի Ռեակտիվ Համակարգերի կատեգորիային։ ՏՕՍ-1 համակարգը նախատեսված է նպատակակետի որոշակի մակերեսի վրա անկառավարելի ռեակտիվ թերմոբարիկ (ջերմաճնշային) և ծխաքողարկիչ արկերով զանգվածային կիրառման դեպքում բեկորներով, հարվածային ալիքներով և թեթև զրահապատ և ավտոմոբիլային տեխնիկան շարքից դուրս բերման, կառույցների և շենքերի շարքից դուրս այրման և ավերման, բաց տեղանքում և ամրաշինական կառույցներում գտնվող հակառակորդի կենդանի ուժի ոչնչացման համար։
Արտադրություն
ՏՕՍ-1 համակարգերը մշակվել են 1971-1979 թվականներին՝ «Տրանսպորտային մեքենաշինության կոնստրուկտորական բյուրոյի» կողմից («Конструкторском бюро транспортного машиностроения») (քաղաք Օմսկ)։ Առաջին փորձնական նմուշմերը Տ-72 տանկի շասսիի վրա պատրաստվել են Օմսկում՝ 1978—1979 թվականներին։ Համալիրն ներառում է 2 մեքենա՝ 1) մարտական մեքենան (ՄՄ)` արձակման կայան, 30 ուղղորդիչներից կազմված պակետով, որը տեղադրված է Տ-72 տանկի շասսիի վրա 2) տրանսպորտային-լիցքավորող մեքենան (ՏԼՄ), որը գտնվում է ԿրԱԶ-255Բ (КрАЗ-255Б) մեքենայի բազայի վրա։
Մշակումների և փորձարկումների ժամանակ մարտական մեքենան ուներ «Օբյեկտ 634» անվանումը։ 1980 թվականին մեքենան հաջողությամբ անցել է պետական փորձարկումները և երաշխավորվել ընդունելու ԽՍՀՄ ԶՈՒ սպառազինության մեջ։ Առաջին անգամ կիրառվել է Աֆղանստանում 1988—1989 թվականներին։
ՏՕՍ-1Ա Սոլնցեպյոկ
ՏՕՍ-1Ա «Սոլնցեպյոկ»-ը՝ ՏՕՍ-1 «Բուրատինո» ծանր հրանետի նոր մոդիֆիկացիան է։ Տե՛ս հիմնական հոդվածը. ՏՕՍ-1Ա «Սոլնցեպյոկ»։
Մարտական կիրառում
ՏՕՍ-1Ա Համակարգի կիրառումը մարտական պայմաններում կարող է զգալիորեն փոխել ուժերի հարաբերակցությունը հօգուտ կիրառող կողմի։ Միայն մեկ թերմոբարիկ, այսինքն՝ ջերմաճնշային կամ ծավալա-դետոնացնող զինամթերքի կիրառումը իր հզորությամբ քիչ է տարբերվում ոչ մեծ մարտավարական միջուկային լիցքի պայթյունից, ինչը ահաբեկող ազդեցություն է ունենում հակառակորդի զորքերի վրա ։ Կարող է մոտ 3 կմ շառավղով ամեն ինչ այրել ու մոխրացնել, ոչնչացնել քաղաքի ամբողջ մի բնակելի թաղամաս ։
Մարտական կիրառումը Աֆղանստանում
ՏՕՍ-1 համակարգը կիրառվել է Աֆղանական պատերազմում, 1988 թվականի դեկտեմբերից մինչև 1989 թվականի փետրվարը։ ՏՕՍ-1 «Բուրատինո» համակարգի երկու մեքենա օգտագործվել են «Թայֆուն» օպերացիայի ժամանակ՝ Չարիքարի հովտի և Հարավային Սալանգի ռազմական գործողություններում։ Լեռնային տեղանքում թերմոբարիկ արկերը ահավոր կորուստներ են պատճառել հակառակորդին ։
Մարտական կիրառումը Չեչնիայում
ՏՕՍ-1 համակարգը կիրառվել է նաև Երկրորդ չեչենական պատերազմում, մարտ 2000 թվականին. Չեչնիայում և Դաղստանում Ռուսաստանի դաշնային զորքերի նախկին հրամանատար գեներալ Գենադի Տրոշևը բարձր է գնահատել ՏՕՍ-1 համակարգի մարտական հնարավորությունները ։
Մարտական կիրառումը Սիրիայում
ՏՕՍ-1 «Բուրատինոն» կամ նրա ՏՕՍ-1Ա «Սոլնցեպյոկ» մոդիֆիկացիան կիրառվել են նաև Սիրիայում Իսլամական Պետություն ահաբեկչական կազմակերպության զորքերի դեմ մղված մարտերում՝ Սիրիայի բանակի կամ նրան սատարող ռուսական ուժերի կողմից՝ սկսած 2015 թվականի հոկտեմբերի առաջին տասնօրյակից, ինչի մասին բազմաթիվ տեղեկություններ կան համաշխարհային լրատվադաշտում      ։
Մարտական կիրառումը Արցախում
ՏՕՍ-1 Բուրատինո համակարգը կիրառվել է նաև ադրբեջանական կողմից ընդդեմ Արցախի Հանրապետության՝ Արցախյան պատերազմի 2016 թվականի բռնկման ժամանակ («Քառօրյա պատերազմ»), ապրիլի 4-ին, ինչի մասին մի քանի րոպե հետո Հայաստանի նախագահ Սերժ Սարգսյանը հաղորդել է ԵԱՀԿ անդամ պետությունների դեսպաններին` նրանց հետ հանդիպման ժամանակ ։ Դրանով իսկ Ադրբեջանի Հանրապետություն խախտել է միջազգային իրավունքի համապատասխան դրույթները։ Ընդսմին, չի բացառվում, որ իրականում դա եղել է ոչ թե ՏՕՍ-1, այլ ՏՕՍ-1Ա, այսինքն՝ «Սոլնցեպյոկ» մոդիֆիկացիան։ Արցախի Պաշտպանության բանակի հրետանավորները՝ պատասխան հարված հասցնելով՝ շարքից հանել են ադրբեջանական կողմի ՏՕՍ-1 համակարգը ։
Ծանոթագրություններ
Կատեգորիա:Ռուսաստանի ինքնագնաց հրետանի Կատեգորիա:ԽՍՀՄ ինքնագնաց հրետանի Կատեգորիա:Աֆղանական պատերազմի զրահատեխնիկա (1979—1989) Կատեգորիա:Համազարկային կրակի ռեակտիվ համակարգեր Կատեգորիա:Ռեակտիվ հրանետեր Կատեգորիա:Հրկիզող զենքեր Կատեգորիա:Ինքնագնաց հրետանին այբբենական կարգով Կատեգորիա:Սպառազինության համակարգեր
Օզրեն
Օզրեն (Озрен / Ozren), ոչ բարձր լեռնազանգված Բոսնիա և Հերցեգովինայի հյուսիսում։ Այն մոտ 40 կմ ձգվում է Դոբայ և Զավիդովիչի քաղաքների միջև։ Արևմուտքում այն հասնում է մինչև Բոսնայի գետահովիտ, հյուսիսում՝ մինչև Սպրեչայի գետահովիտ։ Հարավում Օզրենը ձգվում է Կրիվայա գետի երկայնքով, իսկ արևելքում այն հասնում է մինչև Մոդրաչկո լիճը։ Այսպիսով՝ լեռնազանգվածը մասամբ տեղակայված է Բոսնիա և Հերցեգովինայի, իսկ մասամբ էլ Սերբական Հանրապետություն տարածքում։ Վարչականորեն Օզրեն լեռնազանգվածը տեղակայված է Բոսնիա և Հերցեգովինայի Մագլայ համայնքի տարածքում և Սերբական Հանրապետության Պետրովո համայնքի տարածքում։
Ստուգաբանություն
Լեգենդի համաձայն՝ լեռան անունը տվել է Բոսնիայի թագուհի Կատարինա Կոսաչա Կոտրոմանիչը, ով բարձրացել է լեռան գագաթը և, հմայվելով այնտեղից բացվող տեսարանի գեղեցկությամբ, բացականչել է. «Мили Боже, лијепа обазарја» (մոտավոր թարգմանությամբ՝ «Աստվա՛ծ իմ, ինչ հիանալի տեսարան է»)։ «Обазарја» բառը, որն իրականում ունի մի քանի տարբեր իմաստներ, հետագայում փոփոխվել է և դարձել Օզրեն :
Նկարագրություն
Օզրեն լեռնազանգվածի երեք ամենաբարձր գագաթները տեղակայված են Պետրովո համայնքի տարածքում. դրանք են Մեծ Օստրավիցա (918 մ), Կրալիցա (883 մ) և Փոքր Օստրավիցա (853 մ) գագաթները։ Օզրենն ունի հարուստ բուսական աշխարհ։ Դրանից բացի այն հարուստ է նաև բնական ռեսուրսներով. այստեղ կան խմելու մաքուր ջրի աղբյուրներ, բուժական հատկություններ ունեցող հիդրոթերմալ հանքավայրեր, հանքային պաշարներ :
Պատմություն
Իր աշխարհագրական յուրահատուկ դիրքի պատճառով Օզրեն լեռը ռազմական գործողությունների ժամանակ հաճախ է օգտագործվել որպես պաշտպանական կետ։ Երկրորդ համաշխարհային պատերազմի ժամանակ՝ 1942 թվականին, գերմանա-խորվաթական զորքերն այստեղ իրականացրել են պատժիչ գործողություն լեռան վրա դիրքավորված հարավսլավացի պարտիզանների դեմ, սակայն պարտիզանների մեծ մասին հաջողվել է թաքնվել տեղի անտառներում։ Բոսնիական պատերազմի ժամանակ մուսուլմանների հարձակումներից պաշտպանվելու համար սերբերը դիրքավորվել են Օզրեն լեռան վրա։
Ներկայում Օզրեն լեռնազանգվածի Կրալիցա գագաթին տեղադրված է հուշարձան՝ նվիրված Սերբական Հանրապետության Զինված ուժերի մարտիկներին, ովքեր 1995 թվականի սեպտեմբերին զոհվել են ՆԱՏՕ-ի ռմբակոծման ժամանակ :
Օզրենի վանք
Օզրեն լեռան վրա տեղակայված է Սերբական ուղղափառ եկեղեցու վանք՝ նվիրված Նիկոլայ Հրաշագործին։ Վանքը հայտնի է նաև Օզրենի վանք անունով։
Օզրենի մարաթոն
Պետրովո համայնքը Սերբական Հանրապետության ռադիոյի ու հեռուստատեսության աջակցությամբ ամեն տարի կազմակերպում է ավանդական մարաթոնյան վազք Օզրեն լեռան վրա գտնվող վազքուղով :
Արտաքին հղումներ
Կատեգորիա:Բոսնիա և Հերցեգովինայի լեռներ
Նատալյա Բարդո
Նատալյա Բարդո (Наталья Сергеевна Бардо́, իրական ազգանունը՝ Կրիվոզուբ ), ռուսական թատրոնի և կինոյի դերասանուհի, երգչուհի և հաղորդավարուհի։
Կենսագրություն
Նատալյա Բարդոն ծնվել է 1988 թվականի ապրիլի 5-ին՝ Մոսկվայում ։ Ապրել միայն մոր հետ։ Նատալյայի մայրը զբաղվել է անհատ ձեռներեցությամբ, սակայն ներկայումս չի աշխատում։ Հայրը նախկինում զբաղվել է թեթև ատլետիկայով։
Նատաշան մանուկ հասակում սովորել է երաժշտական դպրոցի դաշնամուրի բաժնում։ Այցելել է նաև գեղարվեստական դպրոց, զբաղվել է բասկետբոլով, հաճախել բալետի և մարմնամարզության։ 18 տարեկան հասակում առաջին անգամ նկարահանվել է «Պուշկինի վերջին մենամարտը» ֆիլմում։ Նատալյան ընդունվել է նաև Բանկային ինստիտուտ։
2006 թվականին նկարահանվել է «Անիծված դրախտ» ֆիլմը Էվելինա Բլենդենսի դերում։ Ֆիլմը էկրաններին է հայտնվել 2007 թվականի հունվարին։
2007 թվականին Նատալյային հրավիրել են նկարահանվելու «Անիծված դրախտ 2» ֆիլմում, որը առաջինի շարունակությունն էր։
Հունիսի 2010 թվականի փոխել է ազգանունը՝ Կրիվոզուբի փոխարեն դարձրել է Բարդո ։ Սովորել է Շչուկինայի անվան թատերական ինստիտուտում։ Սկսել է զբաղվել վոկալով։
Նատալյային լայն ճանաչում է բերել «Ոսկե Բարվիխա 2» սերիալը, որը հեռարձակվել է ՏՆՏ հեռուստալիքով։
Նատալիան իր դեբյուտը կատարեց «Վերոնիկա» բազմասերիանոց մելոդրամայի գլխավոր դերում ։
2007 թվականի հունվարից մինչև 2007 թվականի հուլիսը մասնակցել է «Տուն 2» հաղորդմանը։
Ակտիվորեն ներգրավված է շատ հեռուստատեսային նախագծերում ։ Հիմնականներից մեկը ՏՆՏ հեռուստաալիքիով ցուցադրվող երիտասարդական կատակերգության՝ «Անժելիկա» սերիալն է ։
2015 թվականի ամռանը Մարատ Բաշարովի հետ դուետով «Առաջին ալիք»-ի եթերում վարեց «Պարոն և տիկին Մեդիա» զվարճալի հեռուստատեսային հաղորդումը։
Նատալիան մասնակցել է «Ռուսական ուրվագիծ» բարեգործական հիմնադրամի ավանդական նորաձևության օրացույցի շնորհանդեսին ։